Krūtinė

Krūtinė () – viršutinė žmogaus ir daugumos stuburinių gyvūnų liemens dalis. Dažnai terminu krūtinė vadinamos moters krūtys, nors tai nėra visiškai tikslu. Krūtys yra krūtinės srityje, į abudu šonus nuo krūtinkaulio, krūtinės ląstos paviršiuje.Krūtis. Visuotinė lietuvių enciklopedija. Nuoroda tikrinta 2022-10-16.

Krūtinę iš viršaus riboja kaklas ir raktikauliai, o iš apačios – diafragma, apatiniai šonkauliai, pilvas. Krūtinės ląsta ir krūtinės raumenys (tarpšonkauliniai, skersinis krūtinės, pošonkauliniai, diafragma) dalyvauja kvėpavime, o galūniniai krūtinės raumenys (dengia krūtinės ląstą iš priekio ir šonų, prasideda ties šonkauliais ir baigiasi prie pečių lanko kaulų ir žastikaulio) judina žastą, mentę, raktikaulį, kelia šonkaulius.Krūtinė. Visuotinė lietuvių enciklopedija. Nuoroda tikrinta 2022-10-18.

 Krūtinės sandara 

Krūtinę sudaro:
organai:
širdis
plaučiai
raumenys
vidinės struktūros dalys:
diafragma
stemplė
trachėja
pleura
didžiosios kraujagyslės (aorta)
limfos krūtininis latakas
užkrūčio liauka
kaulai
viršutinė žastikaulio dalis
mentė
krūtinkaulis
krūtinės slankstelis
raktikaulis
šonkauliai

 Taip pat skaitykite 
Krūtinės ląsta
Krūtis

 Šaltiniai 

Kategorija:Kūno dalys